
ДО
ОБЩИНСКИ СЪВЕТ
БУРГАС



Д О К Л А Д Н А    З А П И С К А
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

Относно: Отдаване под наем за срок от пет години на самостоятелен обект в сграда с идентификатор 07079.701.303.1.1 по КККР на град Бургас, чрез провеждане на публичен търг с тайно наддаване


УВАЖАЕМИ ОБЩИНСКИ СЪВЕТНИЦИ,
	Община Бургас е собственик на урегулиран поземлен имот (УПИ) II в кв. 13 по плана на в.з. Минерални бани, град Бургас, съответен на поземлен имот (ПИ) с идентификатор 07079.701.303 по КККР на град Бургас, ведно с изградената в имота масивна триетажна сграда с идентификатор 07079.701.303.1 по КККР на град Бургас, актувани с Акт № 7345/07.03.2013 г. за частна общинска собственост. 
В имота е разположена спортно-възстановителна база. С Правилника за организацията и дейността на ОП „Спортни имоти“, приет с решение № 17-44/18.12.2012 г. на Общински съвет – Бургас, същата е предоставена за управление и поддръжка на общинското предприятие. 
В Община Бургас е постъпило писмо с вх. № 53-00-296/09.07.2019 г. от директора на ОП „Спортни имоти“, с което се отправя предложение част от цитираната масивна сграда, представляваща помещение „столова“, ведно с прилежащите към него части, да бъде отдадена под наем, чрез провеждане на публичен търг по реда на Наредбата за реда за придобиване, управление и разпореждане с общински имоти и вещи (НРПУРОИВ), приета с решение на Общински съвет – Бургас.
Помещението е обособено като самостоятелен обект с идентификатор 07079.701.303.1.1 по КККР на град Бургас, разположен на първи етаж в сграда с идентификатор 07079.701.303.1 по КККР на град Бургас, с площ 147,00 кв. м, ведно с прилежаща лятна тераса с площ 105 кв. м, с предназначение: „за обществено хранене“. 
С оглед доброто управление и стопанисване на общинската собственост, е целесъобразно цитираният обект да бъде предложен за отдаване под наем, чрез провеждане на публичен търг с тайно наддаване.
	Началната тръжна месечна наемна цена за отдаване под наем на обекта, се определя съгласно Приложение № 7 за размера на базисните наемни цени за 2020 г. към Наредбата за определянето и администрирането на местните такси и цени на услугите на територията на Община Бургас, приета от Общински съвет - Бургас с решение по т. 2 от Протокол № 21/20.12.2016 г., посл. изм. и доп. с решение на Общински съвет - Бургас по т.2 от Протокол № 5/19.12.2019 г., както следва: 
	252,00 кв. м (площ) x 10 лв./кв. м (базисен наем за пом. за общ. хранене) х 0.4 (коефициент за V зона) х 0,2 (коефициент за състояние) = 201,60 лева, без ДДС. 

Обектът не е включен в Раздел IV „Общински нежилищни имоти за отдаване под наем чрез провеждане на публично оповестен търг/конкурс“ на приетата от Общински съвет – Бургас Годишна програма за управление и разпореждане с общинската собственост на Община Бургас за 2020 г, поради което същата следва да бъде допълнена. 
	Предвид изложеното, предлагам на Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 8, ал. 9 и  чл. 14, ал.1, ал. 3 и ал. 8 от Закона за общинската собственост, чл.18 от  Наредбата  за  реда  за  придобиване, управление и разпореждане с общински имоти и вещи, приета от Общински съвет – Бургас, да вземе следните
Р  Е  Ш  Е  Н  И  Я:
I. Допълва Годишната програма за управление и разпореждане с общинската собственост на Община Бургас за 2020 г. в раздел  ІV. „Общински  нежилищни  имоти  за отдаване под наем чрез провеждане на публично оповестен търг/конкурс“, т.1. „Нежилищни помещения/обекти за отдаване под наем“, приета по т.4 от дневния ред на проведеното на 28.01.2020 г. заседание на Общински съвет - Бургас (Протокол № 6), с нова точка: самостоятелен обект с идентификатор 07079.701.303.1.1 по КККР на град Бургас, разположен на първи етаж в сграда с идентификатор 07079.701.303.1 по КККР на град Бургас, с площ 147,00 кв. м, ведно с прилежаща лятна тераса с площ 105 кв. м.
II. Да се отдаде под наем за срок от 5 /пет/ години, чрез провеждане на публичен търг с тайно наддаване, самостоятелен обект с идентификатор 07079.701.303.1.1 по КККР на град Бургас, с площ 147,00 кв. м, с предназначение на обекта: „за обществено хранене“, разположен на първи етаж в сграда с идентификатор 07079.701.303.1 по КККР на град Бургас, актувана с Акт № 7345/07.03.2013 г. за частна общинска собственост, ведно с прилежаща лятна тераса с площ 105 кв. м, с начална тръжна месечна наемна цена в размер на 201,60 лева (двеста и един лв. и шестдесет ст.), без ДДС. 

Приложение:
1. Писмо с вх. № 53-00-296/09.07.2019 г. от директора на ОП „Спортни имоти“
2. Акт № 7345/07.03.2013 г. за частна общинска собственост
3. Схема № 15-136804-11.02.2020 г. на самостоятелен обект в сграда, издадена от СГКК – град Бургас

